b'\n_START_ARTICLE_\nIlkka Tillanen\n_START_PARAGRAPH_\nIlkka Kalevi Tillanen (s. 1981 Mikkeli) on poliitikko ja rap-artisti. Tillanen on toiminut aikaisemmin Vasemmistonuorten toisena varapuheenjohtajana ja Mikkelin kaupunginvaltuuston varaj\xc3\xa4senen\xc3\xa4 Vasemmistoliiton ryhm\xc3\xa4ss\xc3\xa4. Kaudella 2010\xe2\x80\x932011 h\xc3\xa4n toimi Turun Vasemmistonuorten varapuheenjohtajana._NEWLINE_Tillanen pyrki vuoden 2006 presidentinvaaleihin Utopia 2006 -liikkeen ehdokkaana. H\xc3\xa4n kannattajineen katsoi, ett\xc3\xa4 Vasemmistoliiton menty\xc3\xa4 vaaleissa virallisesti Tarja Halosen taakse, vaaleista puuttui aidosti vasemmistolainen vaihtoehto. Tosin Tillanen kertoi, ettei aktiivisesti pyrkinytk\xc3\xa4\xc3\xa4n presidentiksi, vaan ainoastaan ehdokkaaksi voidakseen ottaa julkisesti kantaa. Tukijoukot saivat m\xc3\xa4\xc3\xa4r\xc3\xa4aikaan menness\xc3\xa4 ker\xc3\xa4tyksi 15\xc2\xa0440 kannattajakorttia ehdokkuuteen tarvitusta 20\xc2\xa0000._NEWLINE_Tillanen esiintyy nyky\xc3\xa4\xc3\xa4n muusikkona omalla nimell\xc3\xa4\xc3\xa4n. H\xc3\xa4nen aikaisemman rap-yhtyeens\xc3\xa4 nimi oli Is\xc3\xa4 Aurinkoinen ja Rauhanpanssarit. Vuonna 2012 julkaistiin Tillasen ensimm\xc3\xa4inen ei-omakustanteinen albumi Maailman paras maa \xe2\x80\x93 V\xc3\xa4rldens b\xc3\xa4sta land Joku Roti Recordsin kautta. H\xc3\xa4n teki albumin yhdess\xc3\xa4 Rantaremmi-yhtyeen kanssa, jonka j\xc3\xa4senet ovat hekin mikkelil\xc3\xa4istaustaisia._NEWLINE_Tillanen oli my\xc3\xb6s ehdokkaana eduskuntaan 2007 ja sai Etel\xc3\xa4-Savon vaalipiiriss\xc3\xa4 658 \xc3\xa4\xc3\xa4nt\xc3\xa4.'